**ДО**

**ОБЩИНСКИ СЪВЕТ**

**ТРЯВНА**

**ПРЕДЛОЖЕНИЕ**

**От Дончо Захариев**

 **Кмет на Община Трявна**

**ОТНОСНО:** Приемане на нова Наредба за управление на общинските пътища и отмяна на Наредба за управление на общинските пътища приета с Решение № 3 от 30.01.2013 г. от Общински съвет – Трявна.

**УВАЖАЕМИ ОБЩИНСКИ СЪВЕТНИЦИ,**

В Държавен вестник е публикувано съобщение, че в Административен съд- Габрово е постъпило оспорване от прокурор при окръжна прокуратура – Габрово, против Наредба за управление на общинските пътища приета с Решение № 3 от 30.01.2013 г. от Общински съвет – Трявна, като се иска отмяната й като незаконосъобразна или прогласяване на нищожността й поради това, че при приемането и е нарушена разпоредбата на чл. 26 от ЗНА, по което е образувано адм. дело № 244/ 2018 г. по описа на Административен съд- Габрово.

С решение № 230 от 29.11.2018 г. на Административен съд – Габрово по адм. д. № 244/2018 г. е отменена като незаконосъобразна действащата Наредба за управление на общинските пътища, приета с Решение № 3 от 30.01.2013 г. от Общински съвет – Трявна. С отмяната й Община Трявна остава без подзаконов нормативен акт, уреждащ управлението на общинските пътища.Това поражда необходимостта от приемането на нова наредба.

По информация, предоставена от Общински съвет- Трявна, решението на Административен съд- Габрово няма да бъде обжалвано пред Върховния административен съд. След като решението на Административния съд влезе в сила, на практика ще липсва наредба регламентираща тези обществени отношения, до приемането на нова такава от Общинския съвет, което може да доведе до блокиране на работата на общинската администрация досежно уредените правила и процедури в наредбата. Всичко това налага отмяна на действалата до този момент наредба и приемането на нова такава, в процедурата по приемането на която ще бъдат спазени всички административно производствени правила.

Съгласно чл. 23 от Закона за пътищата, с наредба на общинския съвет, се уреждат правомощията на кметовете по управлението на общинските пътища.

Настоящото предложение има характера и на доклад по смисъла на чл. 26, ал. 3 от Закона за нормативните актове, като относно изискването на чл. 28, ал. 2 от ЗНА подробна информация се съдържа в документа предварителна частична оценка на въздействието. Настоящото предложение ще бъде публикувано на интернет страницата на община Трявна заедно с мотивите и предварителната оценка на въздействието по чл. 20 от ЗНА, като на всички лица се предоставя срок от 30 дни да се запознаят с него и да изразят своите предложения и становища.

Поради необходимостта от приемане на нова Наредба за управление на общинските пътища, предлагам на Общински съвет да вземе следното

**Р Е Ш Е Н И Е:**

На основание чл. 21, ал 2 от ЗМСМА във връзка с чл. 23 от Закона за пътищата

**Р Е Ш И:**

1. Отменя Наредба за управление на общинските пътища, приета с Решение № 3 от 30.01.2013 г. от Общински съвет – Трявна.

**II**. Приема Наредба за управление на общинските пътища.

Приложения: Мотиви към Проект на Наредба за управление на общинските пътища, Предварителна частична оценка на въздействието, Проект на Наредба за управление на общинските пътища.

**ДОНЧО ЗАХАРИЕВ, /п/**

*Кмет на община Трявна*

Съгласувал: /п/

Адв. Галин Ненов,

Юрист на община Трявна